b'\n_START_ARTICLE_\nCrash Bandicoot: The Wrath of Cortex\n_START_SECTION_\nPelaaminen\n_START_PARAGRAPH_\nPelaaminen on pitk\xc3\xa4lti samanlaista kuin aiemmissakin osissa, mutta Crash saa uuden taidon: hiipimisen. Hiipien Crash pystyy menem\xc3\xa4\xc3\xa4n \xe2\x80\x9dsammuneiden\xe2\x80\x9d nitrojen yli niiden r\xc3\xa4j\xc3\xa4ht\xc3\xa4m\xc3\xa4tt\xc3\xa4. Uutuutena on my\xc3\xb6s se, ett\xc3\xa4 Cocolla on omia erikoisliikkeit\xc3\xa4. Peliss\xc3\xa4 on useita kulkuneuvoja Crashille, kuten 4x4, lentokone, jeeppi ja robottipuku. Kuten aiemmissakin Crash Bandicoot -peleiss\xc3\xa4, my\xc3\xb6s The Wrath of Cortexissa pit\xc3\xa4\xc3\xa4 joka viidennen tason j\xc3\xa4lkeen voittaa loppuvastus (lukuun ottamatta \xe2\x80\x9dwarp room 6\xe2\x80\x9d:ta). T\xc3\xa4ll\xc3\xa4 kertaa ainoa loppuvastus on Crunch Bandicoot, joka taistelee pahojen Elementtaalien (elementtej\xc3\xa4 hallitsevien naamioiden) kanssa. Viidenness\xc3\xa4 ja viimeisess\xc3\xa4 loppuvastustaistelussa Crunch taistelee kaikkien Elementtaalien kanssa. Crunchin lis\xc3\xa4ksi t\xc3\xa4ss\xc3\xa4 taistelussa pit\xc3\xa4\xc3\xa4 my\xc3\xb6s voittaa Crashin arkkivihollinen tohtori Neo Cortex, joka ei tosin itse yrit\xc3\xa4 nujertaa Crashia. Kun pelaaja l\xc3\xa4p\xc3\xa4isee t\xc3\xa4m\xc3\xa4n taistelun, Cortex p\xc3\xa4ivittelee sit\xc3\xa4, ett\xc3\xa4 t\xc3\xa4m\xc3\xa4 h\xc3\xa4vi\xc3\xa4\xc3\xa4 aina Crashille. Cortexin oma pomo Uka Uka kuitenkin sanoo Cortexille, ett\xc3\xa4 pys\xc3\xa4ytt\xc3\xa4\xc3\xa4kseen elementtinaamiot Crashin pit\xc3\xa4\xc3\xa4 ker\xc3\xa4t\xc3\xa4 my\xc3\xb6s kaikki timantit. Timantteja voi saada rikkomalla tasosta kaikki laatikot. Joistakin radoista voi saada timantin my\xc3\xb6s l\xc3\xa4p\xc3\xa4isem\xc3\xa4ll\xc3\xa4 salaisen tason tai suorittamalla jonkin teht\xc3\xa4v\xc3\xa4n. Esimerkiksi tasossa 16 voi saada timantin menem\xc3\xa4ll\xc3\xa4 lumilautaosuudella kaikkien porttien l\xc3\xa4pi. Kun on saanut kaikki timantit ja reliikit (jotka ovat my\xc3\xb6s peliss\xc3\xa4 Crash Bandicoot 3: Warped), tulee viimeisen loppuvastustaistelun j\xc3\xa4lkeen uusi animaatio, jossa Uka Uka syytt\xc3\xa4\xc3\xa4 Cortexia siit\xc3\xa4 ett\xc3\xa4 he h\xc3\xa4visiv\xc3\xa4t taas. Crunch puolestaan muuttuu pahasta hyv\xc3\xa4ksi ja l\xc3\xa4htee Crashin, Cocon ja Aku Akun kanssa r\xc3\xa4j\xc3\xa4ht\xc3\xa4v\xc3\xa4st\xc3\xa4 aluksesta. Lopussa n\xc3\xa4kyy, kun Uka Uka jahtaa Cortexia j\xc3\xa4\xc3\xa4tik\xc3\xb6ll\xc3\xa4. _NEWLINE_Peliss\xc3\xa4 esiintyy my\xc3\xb6s aiemmista Crash-peleist\xc3\xa4 tuttuja p\xc3\xa4\xc3\xa4vastuksia (Tiny, Dingodile, N.Tropy ja N.Gin). Heit\xc3\xa4 on kuitenkin vain pelin introssa, muutamassa tasossa estein\xc3\xa4 ja kilpailijoina tasossa, jossa ajetaan autoilla kilpaa .'